AIŠKINAMASIS RAŠTAS

Dėl pritarimo Molėtų rajono savivaldybės strateginio plėtros plano 2018–2024 metams įgyvendinimo 2018–2019 m. ataskaitai

1. **Parengto tarybos sprendimo projekto tikslai ir uždaviniai**

Šio sprendimo tikslas – pritarti parengtai Molėtų rajono savivaldybės strateginio plėtros plano 2018–2024 metams įgyvendinimo 2018–2019 m. ataskaitai.

Remiantis Molėtų rajono savivaldybės strateginio planavimo organizavimo ir savivaldybės planavimo dokumentų įgyvendinimo stebėsenos tvarkos aprašu, strateginio plėtros plano įgyvendinimo ataskaita rengiama ne rečiau kaip kas du metus. Ataskaitinis laikotarpis: 2018 m. sausio 1 d. – 2019 m. gruodžio 31 d. Parengtą ataskaitą administracijos direktorius teikia Savivaldybės tarybai pritarti. Savivaldybės tarybai pritarus, ji skelbiama Savivaldybės interneto svetainėje.

Atlikta SPP įgyvendinimo 2018–2019 m. stebėsena – surinkti duomenys iš SPP dalių vykdytojų, atlikta plano įgyvendinimo pažangos analizė ir surinkti duomenys apie kiekybinių bei kokybinių vizijos, tikslų, uždavinių ir priemonių pasiekimo lygį.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 103 straipsnio 5 dalis, 16 straipsnio 2 dalies 40 punktas;

Strateginio planavimo savivaldybėse rekomendacijų, patvirtintų Lietuvos Respublikos Vyriausybės 2014 m. gruodžio 15 d. nutarimu Nr. 1435 „Dėl Strateginio planavimo savivaldybėse rekomendacijų patvirtinimo“, 63 ir 64 punktai;

Molėtų rajono savivaldybės tarybos 2020 m. balandžio 30 d. sprendimo Nr. B1-119 „Dėl Molėtų rajono savivaldybės strateginio planavimo organizavimo ir savivaldybės planavimo dokumentų įgyvendinimo stebėsenos tvarkos aprašo patvirtinimo“ 33 punktas;

Molėtų rajono savivaldybės administracijos direktoriaus 2020 m. rugsėjo 15 d. įsakymą Nr. B6 - 942 „Dėl Molėtų rajono savivaldybės strateginio plėtros plano 2018 – 2024 metams įgyvendinimo 2018- 2019 m. ataskaitos projekto teikimo Molėtų rajono savivaldybės tarybai“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiama pasekmė – parengta Molėtų rajono savivaldybės strateginio plėtros plano 2018 – 2024 metams įgyvendinimo 2018 - 2019 metų ataskaita leis visuomenei susipažinti su savivaldybės įgyvendintomis per 2018 - 2019 m. priemonėmis, efektyviau planuoti savivaldybės veiklą, sudarys sąlygas tinkamam rajono plėtros procesų formavimui, vykdymui ir kontrolei. Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Šio sprendimo įgyvendinimui lėšų poreikis nenumatomas.

**6. Vykdytojai, įvykdymo terminai**

Vykdytojai – Molėtų rajono savivaldybės administracija.